Masjid Umbai

Masjid Umbai merupakan sebuah masjid yang terletak di  Km 14,  Umbai,  77300 Merlimau, Melaka.

Alamat
 Masjid  Umbai, Km 14, Umbai, 77300 Merlimau,  Melaka

Sejarah
Masjid Jamek Umbai ini telah dibina pada tahun 1852 secara gotong-royong oleh penduduk kariah di atas tanah lot 1205 yang diwakafkan oleh Tuan Hj. Hamid Bin Jais.

Masjid ini mempunyai 6 tiang, 2 tiang konkrit batu dan 4 tiang dibuat dari kayu berlian.  Tiang kayu berlian ini diukir oleh beberapa orang pengukir mahir. Kubah masjid pula diperbuat dari batu karang selat Melaka.

Tembok masjid ini dibina dari konkrit batu dan tanah liat setebal kira-kira 18 inci.  Pintu dan tingkapnya dibuat daripada kayu berlian.  Keluasan asal masjid ini ialah 30 kaki x 28 kaki dan beranda berukuran 8 kaki. Masjid ini boleh menampung ahli kariah lebih daripada 200 jemaah dalam satu masa.

Mihrabnya diperbuat dari kayu berlian dan diukir oleh beberapa orang pengukir kayu yang cukup mahir.  Pada tahun 1936,  Masjid Jamek Kampung Umbai ini telah berpecah kariah kepada masjid Bukit Tembakau.  Masjid ini mengalami beberapa perubahan dan diubahsuaikan pada tahun 1977 bagi menampung jemaah yang kian bertambah..  Pada tahun 1990,  mengikut keperluan semasa,  sekali lagi Masjid Jamek Kampung Umbai berpecah kariah dengan terbinanya masjid Kg. Seri Minyak. Dan pada tahun 1999 Masjid Jamek Kampung Umbai sekali lagi berpecah kariah iaitu terbinanya Masjid Kampung Berangan Enam. 

Disini juga terdapat makam tinggalan sejarah iaitu Makam Sultan Ali.

Pentadbiran 
Masjid Umbai  merupakan sebuah masjid yang terletak dalam daerah Jasin, Melaka.Ia diwartakan pada tarikh 6 Mei 2004. Masjid Umbai memiliki nombor pendaftaran masjid No Daftar: MY-04-JSN-00115.

Rujukan

Pautan luar
 Masjid Warisan 
 Masjid Warisan 
Lihat lokasi & kedudukan Masjid Jamek Kampung Umbai Google Maps

Umbai